**PROCEDURĂ OPERAȚIONALĂ**

**Înregistrarea, retragerea și revocarea unui Participant la Piața energiei electrice de Echilibrare**

**Cod document**

**(PO-07/54:2025)**

Prezentul document este proprietatea Î.S.„Moldelectrica”. Orice multiplicare,

difuzare sau utilizare, parţială sau totală a acesteia, în afara organizaţiei, fără aprobarea Directorului general este interzisă. Eventualele modificări în conţinutul documentului pot fi făcute numai de către elaborator, cu acordul Directorului general. Prezentul document se actualizează în maniera „Anulează şi înlocuieşte” pentru tot conţinutul capitolelor modificate. Verificarea validităţii se efectuează cel puţin o dată pe an prin grija elaboratorului.

**CUPRINS**

[Lista de control a modificărilor 3](#_Toc208848180)

[1. SCOP 4](#_Toc208848181)

[2. DOMENIU DE APLICARE 4](#_Toc208848182)

[3. DEFINIŢII ŞI ABREVIERI 4](#_Toc208848183)

[3.1 Definiţii 4](#_Toc208848184)

[3.2 Abrevieri 4](#_Toc208848185)

[4. DOCUMENTE DE REFERINŢĂ ŞI DOCUMENTE ASOCIATE 5](#_Toc208848186)

[4.1 Documente de referinţă 5](#_Toc208848187)

[4.2 Documente asociate 5](#_Toc208848188)

[5. MANAGEMENTUL PROCESULUI 5](#_Toc208848189)

[6. RESPONSABILITĂŢI 9](#_Toc208848190)

[7. ÎNREGISTRĂRI ŞI ANEXE 10](#_Toc208848191)

# Lista de control a modificărilor

|  |  |  |  |  |
| --- | --- | --- | --- | --- |
| **Ed. / Rev.** | **Conţinutul modificărilor/cauza** | **Pagina modificată** | **Data** | **Responsabil / semnătura** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

# SCOP

Procedura stabileşte modul de lucru în cadrul Î.S. „Moldelectrica” (în continuare – **OST**) și precizează condițiile și modul de înregistrare, retragere și revocare a înregistrării în calitate de Participant la Piața energiei electrice de Echilibrare (în continuare – **Participant la PEE**) a unui participant la piață care exploatează unități generatoare, locuri de consum cu consum comandabil, instalații de stocare sau agregările acestora, constituite în unități de furnizare a rezervelor sau grupuri de furnizare a rezervelor (UFR/GFR), pe piața care are ca obiectiv asigurarea funcţionării în condiţii de siguranţă a Sistemului Electroenergetic Naţional.

# DOMENIU DE APLICARE

Prezenta procedură se aplică de către Î.S. „Moldelectrica” şi de participanții la piață care exploatează UFR/GFR.

# DEFINIŢII ŞI ABREVIERI

# 3.1 Definiţii

În înțelesul prezentei proceduri, termenii și expresiile folosite au semnificațiile definite în Legea energiei electrice nr. 164/2025, cu modificările și completările ulterioare, în Regulile pieței energiei electrice cu modificările și completările ulterioare, în Codul rețelelor electrice, în Regulamentul privind dirijarea prin dispecerat a sistemului electroenergetic, în Regulamentul privind racordarea la rețelele electrice și prestarea serviciilor de transport și de distribuție a energiei electrice, în Procedura “Constituirea, actualizarea și utilizarea Garanțiilor Financiare pe Piața de Echilibrare”, precum și următoarele termeni și definiții:

|  |  |  |
| --- | --- | --- |
| Nr. | Termenul | Definiţia şi/sau, dacă este cazul, actul care defineşte termenul |
| 1 | Retragerea unui Participant la PEE | operaţiunea prin care un participant la piață îşi manifestă intenţia de a nu mai activa în calitate de Participant la Piaţa energiei electrice de Echilibrare.  |
| 2 | Revocarea unui Participant la PEE | operaţiunea prin care Î.S. „Moldelectrica” decide că un Participant la Piaţa energiei electrice de Echilibrare își pierde dreptul de tranzacționare pe Piaţa energiei electrice de Echilibrare cțt și deptul de incasare pe piața serviciilor de sistem  |
| 3 | Suspendarea unui Participant la PEE | operațiunea prin care OST notifică Participantul la PEE privind nerespectarea regulilor pieței energiei electrice de echilibrare  |
| 4 | Platforma PEE | Sistemul informațional “Piața angro a energiei electrice” |

# 3.2 Abrevieri

|  |  |  |
| --- | --- | --- |
| Nr. | Abreviere | Termenul abreviat |
| 1 | PRE | Parte Responsabilă cu Echilibrarea |
| 2 | PEE | Piața energiei electrice de echilibrare |
| 3 | OPEE | Operatorul Pieței de Energie Electrică |
| 4 | ANRE | Agenția Naţională pentru Reglementare în Energetică a Republicii Moldova |
| 5 | Cod EIC | Cod de identificare ENTSO-E |
| 6 | RPEE | Regulile pieței energiei electrice |
| 7 | ENTSO-E | Rețeaua Europeană a operatorilor de transport și de sistem pentru electricitate. |

# DOCUMENTE DE REFERINŢĂ ŞI DOCUMENTE ASOCIATE

# 4.1 Documente de referinţă

1. Legea nr. 164/2025 cu privire la energia electrică;
2. Regulile pieței energiei electrice, aprobate prin Hotărârea ANRE nr. 283/2020 din 07.08.2020 cu modificarile și completările ulterioare, denumite în continuare RPEE;
3. Codul rețelelor electrice, aprobat prin Hotărârea ANRE nr. 423/2019 din 22.11.2019;
4. Regulamentul privind dirijarea prin dispecerat a sistemului electroenergetic, aprobat prin Hotărârea ANRE nr. 316/2018 din 09.11.2018;
5. Regulamentul privind racordarea la rețelele electrice și prestarea serviciilor de transport și de distribuție a energiei electrice, aprobat prin Hotărârea ANRE nr. 168/2019 din 31.05.2019;
6. Procedura “Constituirea, actualizarea și utilizarea Garanțiilor Financiare pe Piața de Echilibrare”, ediția în vigoare, denumită în continuare Procedura GF.

# 4.2 Documente asociate

1. Contract cadru de participare la piața energiei electrice de echilibrare, denumit în continuare Contract PEE.

# MANAGEMENTUL PROCESULUI

**5.1. Înregistrarea unui Participant la Piața de Echilibrare**

5.1.1. Pentru a participa la PEE, participanții la piaț~~a~~ angro trebuie să califice în prealabil unitățile de producere/consum/instalațiile de stocare pentru care aceștia sunt responsabili și cu care doresc să participe la PEE în calitate de UFR/GFR.

5.1.2. Înregistrarea unui Participant la PEE devine efectivă începând cu data semnării Contractului PEE și înregistrării în Registrul PEE.

5.1.3. Participantul la PEE trebuie să îndeplinească cerințele tehnice și condițiile comerciale conform prevederilor RPEE, Codului rețelelor electrice și Contractului PEE.

5.1.4. Cererea de alocare a codului EIC.

* Codul EIC se alocă atât pentru Participantul la PEE cât și pentru fiecare UFR/GFR care aparține respectivului Participant la PEE cu scopul de a defini aceste entități în Platforma PEE.
* Solicitantul completează o Cerere de alocare a codului EIC tip "W" pentru UFR/GFR, conform modelului din formularul disponibil pe pagina web <https://moldelectrica.md/ro/electricity/eic_codes>. Această cerere se transmite la adresa cancelar@moldelectrica.md și lio@moldelectrica.md.
* OST completează în cererea solicitantului codurile EIC alocate şi o retransmite la adresa de e-mail indicată de solicitant în maximum 2 (două) zile lucrătoare de la primirea cererii.

Nota: Cererile de alocare a codului EIC precedă întocmirea Cererii de înregistrare a Participantului la PEE şi a documentaţiei solicitate, codurile EIC fiind necesare la completarea acestora.

5.1.5. Documentația necesară pentru înregistrarea unui Participant la PEE

Solicitantul completează și semnează următoarele:

1. Cererea pentru înregistrarea în calitate de Participant la PEE și Datele de Contact, Anexa nr. 1;
2. Datele tehnice ale UFR/GFR, Anexa nr. 2;
3. Copia licenței emise de ANRE, după caz;
4. Copia documentului care atestă calificarea, separat pentru fiecare UFR/GFR;
5. Contractul de participare la piața energiei electrice de echilibrare semnat în 2 exemplare olograf, sau 1 exemplar semnat electronic;
6. Dovada depunerii Garanției Financiare, conform Procedurii GF.

Documentele specificate mai sus vor fi către OST cu cel puţin 15 (cincisprezece) zile înainte de data specificată pentru înregistrarea în calitate de Participant la PEE. Cererea de înregistrare la PEE împreună cu documentaţia specificată se depune la OST sau se transmite la adresa cancelar@moldelectrica.md.

5.1.6. OST verifică informaţiile transmise de solicitant, în termen de 5 (cinci) zile lucrătoare de la recepționarea acestora. În cazul în care lipsesc informaţii sau acestea nu sunt suficiente, OST va transmite către solicitant o notificare de completare a documentaţiei depuse.

5.1.7. OST poate refuza justificat cererea de înregistrare a solicitantului, specificând acestuia motivele care stau la baza refuzului (de ex. neîndeplinirea de către solicitant a condiţiilor tehnice, erori în formule de calcul, etc.).

5.1.8. După ce toate informaţiile au fost verificate şi acceptate, OST semnează Contractul PEE şi transmite exemplarul solicitantului semnat de către OST.

5.1.9. După verificarea și acceptarea documentelor, OST configurează contul de utilizare al Participantui la PEE în baza de date a platformei PEE în termen de 3 (trei) zile lucrătoare din momentul semnării Contractului PEE de către OST.

5.1.10. Informaţii suplimentare pot fi solicitate OST la adresa de e-mail pee@moldelectrica.md.

**5.2. Încheierea Contractului PEE şi înregistrarea Participantului la PEE**

Pentru a se înregistra în calitate de Participant la PEE, participantul la piață responsabil pentru UFR/GFR trebuie să semneze Contractul PEE. După confirmarea înregistrării ca Participant la PEE, OST îl va adăuga în Registrul PEE și, respectiv, UFR/GFR ce aparţin acestuia vor fi adăugate în Lista UFR/GFR. Participantul la PEE va primi de la OST o confirmare scrisă a înregistrării.

**5.3. Actualizarea Datelor de Referinţă ale unui Participant la PEE**

5.3.1. Dacă oricare din datele tehnice, comerciale, financiare sau de contact ale unui Participant la PEE înregistrat s-au schimbat, responsabilul desemnat din partea acestuia trebuie să informeze imediat OST despre schimbările respective, în scris, în termen de 2 (două) zile lucrătoare de la producerea schimbării respective, prin e-mail cancelar@moldelectrica.md (copie: pee@moldelectrica.md), completând formularul din Anexa 3.

5.3.2. După primirea datelor, OST operează modificările necesare în Registrul PEE şi transmite o confirmare către Participantul la PEE, cu privire la acceptarea modificării datelor de referinţă.

5.3.3. Dacă datele și informațiile transmise de Participantul la PEE sunt complete, OST actualizează datele de referinţă ale acestuia în 2 (două) zile lucrătoare de la primirea solicitării.

**5.4. Fuziunea și scindarea Participantului la PEE**

5.4.1. În cazul în care, prin fuziunea a doi sau mai mulţi participanți la piață responsabili pentru UFR/GFR înregistraţi în calitate de Participanți la PEE rezultă o nouă entitate, sau un participant la piață responsabil pentru UFR/GFR înregistrat în calitate de Participant la PEE se scindează rezultând mai multe entităţi independente, fiecare entitate nouă urmează etapele de înregistrare enumărate anterior, în timp ce Participantul la PEE care întrunește condiţiile de retragere de pe Piaţa de Echilibrare conform RPEE trebuie să urmeze etapele de retragere de pe acestă piaţă.

5.4.2. Actualizarea datelor Participantului la PEE se va realiza conform prevederilor punctului 5.3 din prezenta procedură.

**5.5. Suspendarea, retragerea și revocarea unui Participant la PEE**

**5.5.1. Suspendarea unui Participant la PEE**

5.5.1.1. Suspendarea înregistrării Participantului la PEE poate avea loc în oricare din următoarele situații:

1. dacă Participantul la PEE nu respectă cerințele Contractului PEE;
2. dacă Participantul la PEE este găsit în mod repetat vinovat de nerespectarea regulilor aplicabile pentru Piața energiei electrice de echilibrare, inclusiv ale celor de decontare;
3. dacă participantul nu mai îndeplinește condițiile privind garanțiile financiare conform Procedurii GF.

5.5.1.2. În prima zi lucrătoare care urmează celei în care s-a constatat nerespectarea situațiilor descrise mai sus, OST transmite către Participantul la PEE și ANRE o notificare de suspendare cu specificarea perioadei și motivelor suspendării și a datei intrării în vigoare a acesteia;

5.5.1.3. În cazul în care Participantul la PEE suspendat a înlăturat motivul suspendării în perioada indicată în notificare, OST va anula suspendarea cu ziua următoare celei în care s-a făcut dovada înlăturării cauzelor care au servit temei pentru suspendare. Anularea suspendării se comunică în scris Participantului la PEE și ANRE și se indică în Registrul PEE.

5.5.1.4. Dacă în termenul indicat în notificarea de suspendare Participantul la PEE nu și-a îndeplinit obligațiile restante, OST purcede la revocarea Participantului la PEE.

**5.5.2. Retragerea unui Participant de pe Piața energiei electrice de echilibrare**

5.5.2.1. Un participant la piața, responsabil pentru UFR/GFR, se poate retrage de pe Piaţa energiei electrice de Echilibrare dacă nu are în derulare un contract încheiat cu OST pentru asigurarea serviciilor de sistem sub forma capacității de echilibrare și nu mai dorește să participe la PEE. Acesta va va transmite o cerere pentru a notifica OST retragerea sa ca Participant la PEE, cu cel puţin o lună înainte de data specificată la care înregistrarea Participantului la PEE trebuie să fie anulată. OST va verifica existenţa condiţiilor de retragere, a situaţiei obligaţiilor de plată ale acestuia către OST, şi dacă toate sunt îndeplinite va anula înregistrarea Participantului la PEE din Registrul PEE.

5.5.2.2. După anularea înregistrării, în termen de 1 (una) zi lucrătoare OST va informa OPEE şi ANRE.

5.5.2.3. În cazul în care solicitantul a transmis la timp şi corect toate datele şi informaţiile necesare, OST anulează înregistrarea acestuia în calitate de Participant la PEE la data specificată de acesta în cerere.

5.5.2.4. Informaţiile privind retragerea Participantului la PEE vor fi menţionate în Registrul PEE şi vor fi publicate de OST pe pagina web <https://moldelectrica.md/ro/electricity/balancing_mechanism_ppe>

**5.5.3. Revocarea unui Participant de pe Piața energiei electrice de echilibrare**

5.5.3.1. Revocarea înregistrării Participantului la PEE poate avea loc în oricare din următoarele situaţii:

1. dacă Participantul la PEE nu mai îndeplineşte la un moment dat una sau mai multe din condiţiile necesare pentru înregistrarea ca Participant la PEE,
2. dacă Participantul la PEE nu respectă cerinţele Contractului PEE,
3. dacă Participantul la PEE este găsit în mod repetat vinovat de nerespectarea regulilor aplicabile pentru Piața energiei electrice de echilibrare, inclusiv ale celor de decontare.

5.5.3.2. În prima zi lucrătoare care urmează celei în care s-a constatat nerespectarea celor descrise mai sus, OST transmite către Participantul la PEE o notificare de revocare cu cel puțin 10 (zece) zile lucrătoare înainte de data intrării în vigoare a revocării;

5.5.3.3. Pe perioada revocării, Participantul la PEE care are în derulare un contract încheiat cu OST pentru asigurarea serviciilor de sistem sub forma capacității de echilibrare este obligat să-şi asume toate obligaţiile în calitate de Participant la Piața serviciilor de sisitem, cu anularea drepturilor de încasare aferente de pe Piața serviciilor de sistem.

5.5.3.4. În cazul în care un Participant la PEE revocat demonstrează că şi-a îndeplinit obligaţiile restante în perioada de revocare, OST va anula revocarea cu ziua de livrare imediat următoare celei în care s-a făcut dovada eliminării cauzelor ce au condus la revocarea Participantului la PEE. Anularea revocării se comunică în scris Participantului la PEE şi în copie – OPEE şi ANRE.

Odată cu anularea revocării, Participantul la PEE îşi va recăpăta dreptul de tranzacționare pe PEE și de încasare pe Piața serviciilor de sistem, în condițiile în care are în derulare obligații pe Piața serviciilor de sistem.

5.5.3.5. Informaţiile privind revocarea/anularea revocării Participantului la PEE vor fi publicate în Registrul PEE <https://moldelectrica.md/ro/electricity/balancing_mechanism_ppe>

5.5.3.6. Revocarea de pe Piaţa energiei electrice de Echilibrare nu exonerează respectivul participant la piață, responsabil pentru UFR/GFR de a-şi achita toate obligaţiile de plată restante către OST, conform prevederilor Contractului PEE semnat. Drepturile Participantului la PEE vor intra în vigoare numai după anularea revocării în calitate de Participant la PEE.

5.5.3.7. Dacă în termen de 10 (zece) zile lucrătoare de la notificarea Participantului la PEE acesta nu şi-a îndeplinit obligațiile restante, OST va notifica Participantul la PEE privind revocarea acestuia din Registrul PEE precum și a UFR/GFR ce aparţin acestuia din Lista UFR/GFR.

5.5.3.8. Înregistrarea unui Participant la PEE va fi revocată automat în cazul retragerii de către ANRE a Licenţei emise respectivului Participant la piața.

**5.6. Anularea înregistrării în Registrul PEE**

În cazul în care un Participant la PEE se retrage sau este revocat de pe PEE, după efectuarea tuturor plăţilor datorate de respectivul Participant la PEE, OST va anula înregistrarea acestuia în Registrul PEE și Lista UFR/GFR, informând Participantul la PEE, precum și OPEE şi ANRE, respectiv.

**5.7. Calea de atac**

5.7.1. În cazul apariţiei situaţiilor de conflict privind înregistrarea, suspendarea, retragerea sau revocarea participanţilor la piaţa energiei electrice de echilibrare, acestea vor fi solutionate conform prevederilor Legii nr. 164/2025 cu privire la energia electrică şi RPEE.

5.7.2. În cazul în care nu se convine asupra soluţionării situaţiilor de conflict, aceasta poate realizată prin intermediul instanțelor judiciare competente.

# 6. RESPONSABILITĂŢI

**6.1. Participantul la PEE**

* Solicită alocarea codului EIC la OST în situația în care nu deține un astfel de cod;
* Întocmește, verifică și semnează cererea de înregistrare/actualizare a datelor de referință;
* Descarcă, completează și semnează Contractul PEE disponibil pe pagina electronica <https://moldelectrica.md/>, în compartimentul Piața energiei electrice de Echilibrare, și îl înaintează spre semnare către OST;
* Desemnează persoana sau persoanele care sunt responsabile pentru depunerea ofertelor pe platforma PEE, împuternicite să acționeze în numele solicitantului;
* Transmite datele de contact ale persoanelor împuternicite să acționeze în numele solicitantului pentru derularea comercială a Contractului PEE;
* Transmite informații privind UFR/GFR deținute, cât și informația aferentă punctelor de racordare, punctelor de decontare pe PEE, punctelor de măsurare pe PEE, schemelor relevante, precum și propuneri de formule de calcul pentru procesul de stabilire a valorilor măsurate aferente UFR/GFR.
* Participantul la piață care nu a reușit să se înregistreze în calitate de Participant la PEE sau a fost revocatnu va avea dreptul de tranzacționare pe PEE.

**6.2. Operatorul sistemului de transport**

* Alocă coduri EIC pentru UFR/GFR;
* Primește cererile de înregistrare și verifică corectitudinea informațiilor furnizate de solicitant;
* Verifică și validează cererile de înregistrare a Participantului la PEE;
* Confirmă înregistrarea/actualizarea/revocarea Participantului la PEE cu notificarea OPEE și ANRE;
* Actualizează și publică pe pagina sa electronica Registrul PEE;
* Transmite imediat modificările operate în cadrul Registrului PEE către OPEE și ANRE;
* Păstrează istoricul modificărilor realizate în Registrul PEE timp de cel puțin 12 luni;
* Stabilește și actualizează nivelul Garanției Financiare conform Procedurii GF;
* Verifică existența condițiilor de suspendare/revocare, inclusiv situația obligațiilor de plată și Garanțiilor Financiare;
* Se asigură că Participant la PEE a constituit/actualizat Garanția Financiară la nivelul calculat;
* Transmite Contractul PEE semnat de reprezentanții OST către Participantul la PEE;
* Verifică, propune modificări după caz, și coordonează formulele de calcul pentru procesul de de stabilire a valorilor măsurate aferente UFR/GFR.Notifică Participantul la PEE suspendat/revocat și transmite o notă informativă către OPEE și ANRE
* Se asigură că fiecare dintre Participanții la PEE s-a înregistrat în calitate de PRE sau are transferată responsabilitatea echilibrării către altă PRE înregistrată.

# 7. ÎNREGISTRĂRI ŞI ANEXE

|  |  |  |
| --- | --- | --- |
| **Cod formular** | **Denumire formular**  | **Perioada de arhivare pentru înregistrare\*** |
|  |  |  |
|  |  |  |

**\* formularul completat, datat, semnat devine înregistrat**

**Anexa 1**

**la PO-07/54:2025**

**Cerere pentru înregistrarea în calitate de Participant la PEE**

Prin prezenta, S.A. / S.R.L. \_\_\_\_\_\_\_\_\_\_\_\_\_\_\_\_ solicită înregistrarea ca Participant la Piață Energiei Electrice de Echilibrare din Republica Moldova

**Datele solicitantului**

|  |  |
| --- | --- |
| Numele complet al companiei |  |
| Adresa juridică |  |
| IDNO |  |
| Codul EIC |  |
| Persoane de contact | Telefon: | E-mail |
|  |  |  |
|  |  |  |
|  |  |  |

S.A. / S.R.L. \_\_\_\_\_\_\_\_\_\_\_\_\_\_\_\_ confirmă că a completat și a anexat următoarele documente:

* Datele tehnice ale UFR/GFR;
* Copia licenței emisă de ANRE, după caz;
* Copia documentului care atestă calificare pentru UFR/GFR;
* Contract de participare la piața energiei electrice de echilibrare;
* Dovada depunerii Garanției Financiare.

Data solicitată de intrare în vigoare a înregistrării ca Participant la PEE: \_\_\_\_\_\_\_\_\_\_\_\_\_\_\_\_\_\_\_\_

Data completării \_\_\_\_\_\_\_\_\_\_\_\_\_\_\_\_\_

Data Semnatura

**Anexa 2**

**la PO-05/54:2025**

**Lista capacităților și a caracteristicilor tehnice**

Prin prezenta, S.A. / S.R.L. \_\_\_\_\_\_\_\_\_\_\_\_\_\_\_\_ declară corectitudinea caracteristicilor tehnice aferente unitățile de furnizare a rezervelor/grupului de furnizare a rezervelor(aparte pentru fiecare UFR/GFR)

|  |  |  |
| --- | --- | --- |
| Codul EIC al UFR/GFR |  |  |
| Denumirea UFR/GFR |  |  |
| Puterea instalata/maximă  | MW |  |
| **Puterea** maximă de funcţionare stabilă la furnizarea RRFa | MW |  |
| **Puterea** minimă de funcţionare stabilă la furnizarea RRFa | MW |  |
| RRFa minimă asigurată la creştere | MW |  |
| RRFa miniimă asigurată la scădere | MW |  |
| RRFa maximă asigurată la creştere | MW |  |
| RRFa maximă asigurată la scădere | MW |  |
| puterea maximă de funcţionare stabilă la furnizarea RRFm | MW |  |
| puterea maximă de funcţionare stabilă la furnizarea RRFm | MW |  |
| RRFm minimă asigurată la creştere | MW |  |
| RRFm minimă asigurată la scădere | MW |  |
| RRFm maximă asigurată la creştere | MW |  |
| RRFm maximă asigurată la scădere | MW |  |
| puterea maximă de funcţionare stabilă la furnizarea RI | MW |  |
| puterea maximă de funcţionare stabilă la furnizarea RI | MW |  |
| RI minimă asigurată la creştere | MW |  |
| RI minimă asigurată la scădere | MW |  |
| RI maximă asigurată la creştere | MW |  |
| RI maximă asigurată la scădere | MW |  |

Data completării \_\_\_\_\_\_\_\_\_\_\_\_\_\_\_\_\_

Data Semnatura

**Anexa 3**

**la PO-07/54:2025**

**Cerere pentru actualizarea datelor de referință
ale unui Participant la PEE**

Prin prezenta, S.A. / S.R.L. \_\_\_\_\_\_\_\_\_\_\_\_\_\_\_\_ solicită modificarea următoarelor date:

|  |  |
| --- | --- |
|  |  |
|  |  |
|  |  |
|  |  |

Data Semnatura